Gundega Grīva
Gundega Grīva (dzimusi 1991. gada 8. aprīlī) ir latviešu vieglatlēte, startē šķēpa mešanā. Viņas tēvs ir vieglatlētikas treneris Māris Grīva, viņas māsas Lauma un Māra arī ir vieglatlētes. 2008. gadā viņa izcīnīja uzvaru Latvijas čempionātā šķēpa mešanā A vecuma grupā, 2009. gada Latvijas čempionātā junioriem izcīnīja sudraba medaļu šķēpa mešanā. 2011. gada Eiropas U-23 čempionātā viņa izcīnīja 17. vietu šķēpa mešanā ar 49,38 m. 2011. gada Universiādē viņa izcīnīja 11. vietu (48,06 m), pēc diviem gadiem ar 53,17 m ierindojās 4. vietā.